ਡਾਇਨਾ ਏਦੁਲਜੀ
ਡਾਇਨਾ ਫਰਾਮ ਏਦੁਲਜੀ (ਜਨਮ 26 ਫ਼ਰਵਰੀ 1956) ਇੱਕ ਸਾਬਕਾ ਭਾਰਤੀ ਟੈਸਟ ਕ੍ਰਿਕਟ ਖਿਡਾਰੀ ਹੈ। ਉਸਦਾ ਜਨਮ ਮੁੰਬਈ ਵਿੱਚ ਹੋਇਆ ਸੀ ਅਤੇ ਉਸਨੇ ਛੋਟੀ ਉਮਰ ਤੋਂ ਹੀ ਖੇਡਾਂ ਵਿੱਚ ਭਾਗ ਲੈਣਾ ਸ਼ੁਰੂ ਕਰ ਦਿੱਤਾ ਸੀ। ਜਿਸ ਸਮੇਂ ਡਾਇਨਾ ਨੇ ਕ੍ਰਿਕਟ ਖੇਡਣੀ ਸ਼ੁਰੂ ਕੀਤੀ, ਉਸ ਸਮੇਂ ਭਾਰਤ ਵਿੱਚ ਮਹਿਲਾ ਕ੍ਰਿਕਟ ਪ੍ਰਚੱਲਿਤ ਹੋਣੀ ਸ਼ੁਰੂ ਹੋਈ ਸੀ। ਉਸਨੇ ਆਪਣੀ ਪਹਿਲੀ ਕ੍ਰਿਕਟ ਲਡ਼ੀ 1975 ਵਿੱਚ ਖੇਡੀ ਸੀ। ਫਿਰ 1978 ਵਿੱਚ ਉਸਨੂੰ ਟੀਮ ਦਾ ਕਪਤਾਨ ਬਣਾ ਦਿੱਤਾ ਗਿਆ। 120 ਵਿਕਟਾਂ ਨਾਲ ਉਹ ਭਾਰਤ ਦੀ (ਟੈਸਟ ਕ੍ਰਿਕਟ ਵਿੱਚ) ਸਭ ਤੋਂ ਜਿਆਦਾ ਵਿਕਟਾਂ ਹਾਸਿਲ ਕਰਨ ਵਾਲੀ ਖਿਡਾਰਨ ਹੈ।

ਸੰਨ 1986 ਵਿੱਚ ਏਦੁਲਜੀ ਨੇ ਭਾਰਤ ਦੇ ਇੰਗਲੈਡ ਵੱਲ ਪਹਿਲੇ ਦੌਰੇ ਦੀ ਕਪਤਾਨੀ ਕਰਦਿਆਂ ਉਸ ਨੂੰ ਲਾਰਡਸ ਦੇ ਪਵੇਲੀਅਨ ਵਿੱਚ ਦਾਖਲ ਹੋਣ ਤੋਂ ਇਨਕਾਰ ਕਰ ਦਿੱਤਾ ਗਿਆ ਸੀ। ਉਸਨੇ ਕਿਹਾ ਕਿ ਐਮ.ਸੀ.ਸੀ. (ਮੈਰੀਲੇਬੋਨ ਕ੍ਰਿਕਟ ਕਲੱਬ) ਨੂੰ ਆਪਣਾ ਨਾਮ ਬਦਲ ਕੇ ਐਮ.ਸੀ.ਪੀ. ("ਮੇਲ ਚੌਵੀਨਿਸਟ ਪਿੱਗ”) ਰੱਖਨਾ ਚਾਹੀਦਾ ਹੈ।
ਔਰਤਾਂ ਦੇ ਟੈਸਟ ਇਤਿਹਾਸ (5098 +) ਵਿੱਚ ਕਿਸੇ ਵੀ ਮਹਿਲਾ ਕ੍ਰਿਕਟਰ ਦੁਆਰਾ ਸਭ ਤੋਂ ਜ਼ਿਆਦਾ ਗੇਂਦਾਂ ਦਾ ਰਿਕਾਰਡ ਉਸ ਬਣਾਉਣ ਦਾ ਨਾਮਨਾ ਉਸ ਨੇ ਖੱਟਿਆ।

1983 ਵਿੱਚ ਡਾਇਨਾ ਨੂੰ ਖਿਡਾਰੀਆਂ ਨੂੰ ਦਿੱਤਾ ਜਾਣ ਵਾਲਾ ਸਰਵੋਤਮ ਅਵਾਰਡ "ਅਰਜੁਨ ਅਵਾਰਡ" ਦਿੱਤਾ ਗਿਆ ਸੀ ਅਤੇ ਫਿਰ 2002 ਵਿੱਚ ਉਸਨੂੰ ਭਾਰਤ ਸਰਕਾਰ ਦੁਆਰਾ ਪਦਮ ਸ਼੍ਰੀ ਅਵਾਰਡ ਦਿੱਤਾ ਗਿਆ ਸੀ। ਡਾਇਨਾ ਏਦੁਲਜੀ ਭਾਰਤ ਦੀਆਂ ਮਹਾਨ ਕ੍ਰਿਕਟ ਖਿਡਾਰਨਾਂ ਵਿੱਚੋਂ ਇੱਕ ਸਮਝੀ ਜਾਂਦੀ ਹੈ। 
30 ਜਨਵਰੀ 2017 ਨੂੰ ਡਾਇਨਾ ਨੂੰ ਭਾਰਤੀ ਸਰਵਉੱਚ ਅਦਾਲਤ ਦੁਆਰਾ ਭਾਰਤੀ ਕ੍ਰਿਕਟ ਕੰਟਰੋਲ ਬੋਰਡ ਦੇ ਪ੍ਰਸ਼ਾਸ਼ਕੀ ਪੈਨਲ ਵਿੱਚ ਸ਼ਾਮਿਲ ਕੀਤਾ ਗਿਆ ਹੈ।

ਹਵਾਲੇ

ਜਨਮ 1956
ਭਾਰਤੀ ਮਹਿਲਾ ਕ੍ਰਿਕਟ ਖਿਡਾਰੀ
ਭਾਰਤੀ ਲੋਕ
ਜ਼ਿੰਦਾ ਲੋਕ
ਭਾਰਤੀ ਮਹਿਲਾ ਟੈਸਟ ਕ੍ਰਿਕਟ ਖਿਡਾਰੀ